Diari Oficial de la Generalitat Valenciana


Sumari del DOGV 9598, del 18-05-2023 (2023/5215)

DECRET 71/2023, de 12 de maig, del Consell, de modificació del Decret 84/2021, de 18 de juny, del Consell, d'aprovació de l'estatut de l'Institut Cartogràfic Valencià.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2023/05/12/71/dof/vci/html**

### Dades del document

Número de DOGV
:   9598

Data del DOGV
:   18-05-2023

Secció del DOGV
:   I. DISPOSICIONS GENERALS

Número del document
:   2023/5215


Data del document
:   12-05-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Decret

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * Institut Cartogràfic Valencià
    * administració regional
    * organització administrativa
    * cartografia
    * legislació

DECRET 71/2023, de 12 de maig, del Consell, de modificació del Decret 84/2021, de 18 de juny, del Consell, d'aprovació de l'estatut de l'Institut Cartogràfic Valencià. [2023/5215]  
La Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià (Llei 2/2020 d'ara en davant), va establir per a aquest organisme una sèrie de funcions que són les inherents de qualsevol agència nacional de cartografia. Arran de l'aprovació d'aquesta llei es va procedir a l'aprovació del Decret 84/2021, de 18 de juny, del Consell, d'aprovació de l'Estatut de l'Institut Cartogràfic Valencià, amb el qual es pretenia dotar l'organisme d'una estructura adequada per a fer front a les funcions establides en la llei.  
Després de dos anys d'aprovada la Llei 2/2020 s'ha comprovat que el volum de treball de caràcter geomàtic al si de la Generalitat ha crescut exponencialment, la qual cosa fa necessària i imprescindible augmentar i adequar els recursos humans amb perfils tècnics cartogràfics i geomàtics de l'Institut Cartogràfic Valencià que permetran respondre a la demanda existent i reptes actuals i futurs en aquest camp d'una forma proporcional, eficaç, transparent i eficient.  
  
Per tal d'intentar donar solució a aquest problema, es procedeix, en primer lloc, a modificar l'estructura de caràcter tècnic amb la creació de tres serveis nous dependents de la Subdirecció General de Geomàtica i, en segon, a redistribuir les funcions entre tots els serveis resultants.  
  
Per tot això, a proposta de la consellera de Política Territorial, Obres Públiques i Mobilitat, de conformitat amb l'article 28.c de la Llei 5/1983, de la Generalitat, de 30 de desembre, del Consell, prèvia deliberació del Consell, en la reunió del 12 de maig de 2023.  
  
  
DECRETE  
  
Article únic. Modificació de determinats preceptes del 84/2021, de 18 de juny, del Consell, d'aprovació de l'estatut de l'Institut Cartogràfic Valencià  
Es modifiquen l'article 8 i l'apartat 3 de l'article 10 del Decret 84/2021, de 18 de juny, del Consell, d'aprovació de l'estatut de l'Institut Cartogràfic Valencià, relatius a l'estructura de la Subdirecció de Geomàtica, que queden redactats en els termes que figuren en l'annex.  
  
  
  
DISPOSICIÓ DEROGATÒRIA  
  
Única. Derogació normativa  
Es deroguen totes les disposicions de rang igual o inferior que s'oposen al que s'estableix en aquest decret.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 12 de maig 2023  
  
El president de la Generalitat,  
XIMO PUIG I FERRER  
  
La consellera de Política Territorial,  
Obres Públiques i Mobilitat,  
REBECA TORRÓ GARCIA  
  
  
ANNEX  
Nova redacció de l'article 8 i l'apartat 3 de l'article 10 del Decret 84/2021, de 18 de juny, del Consell, d'aprovació de l'estatut de l'Institut Cartogràfic Valencià  
  
1. L'article 8 queda amb la redacció següent  
«Article 8. Estructura administrativa  
De la Direcció dependran la Secretaria General i la Subdirecció General de Geomàtica. De la primera dependrà, al seu torn, el Servei de Suport Tècnic i de Coordinació Administrativa i, de la segona, els serveis que s'indiquen a continuació:  
a) Servei de Cartografia  
b) Servei de Geodèsia i Delimitació Territorial  
c) Servei d'Observació del Territori  
d) Servei d'Infraestructures Geomàtiques  
e) Servei de Registre i Gestió de la Informació Geogràfica.»  
2. L'apartat 3 de l'article 10 queda de la manera següent:  
«3. A la Subdirecció General de Geomàtica li correspondrà, a més, planificar, dirigir, controlar, coordinar i supervisar l'activitat tècnica dels serveis baix la seua dependència, l'activitat dels quals es detalla a continuació:  
a) Servei de Cartografia, que serà responsable de l'exercici de les següents funcions:  
1. Producció, direcció tècnica, manteniment i actualització de la sèrie cartogràfica bàsica CV05 i derivades.  
2. L'elaboració de la cartografia temàtica d'interés de la Generalitat.  
  
3. La cooperació i col·laboració en l'elaboració de la cartografia geològica de la Comunitat Valenciana  
4. La gestió i manteniment del Nomenclàtor Geogràfic Valencià.  
  
5. La direcció tècnica, producció i manteniment de la cartografia de xarxes de transport i d'adreces.  
6. L'elaboració de normes tècniques per a la cartografia bàsica i derivada oficial de la Generalitat.  
7. L'elaboració dels atles autonòmics.  
8. La implementació de mides de millora i de qualitat de la producció cartogràfica.  
9. La investigació, desenvolupament i la innovació en totes aquestes matèries i, en definitiva, de qualsevol altra funció que li encomane la direcció de l'Institut Cartogràfic Valencià.  
b) Servei de Geodèsia i Delimitació Territorial, que assumirà les funcions de:  
1. L'elaboració i el manteniment de les delimitacions dels termes municipals.  
2. Impulsar els treballs de millora geomètrica de línies límit municipals.  
3. L'assistència tècnica a la Conselleria competent en matèria d'Administració Local en la delimitació dels termes municipals de la Comunitat Valenciana i altres entitats territorials, d'acord amb la normativa vigent sobre la matèria.  
4. Els treballs d'observacions i càlcul geodèsics, així com el control de la qualitat de tots ells.  
5. La gestió i manteniment de la xarxa d'estacions GNSS de referència valenciana (Xarxa ERVA)  
6. La prestació dels serveis de posicionament geogràfic en temps real.  
7. La gestió i el manteniment de la xarxa passiva de vèrtexs geodèsics (xarxa de 4t ordre).  
8. La gestió i el manteniment de la xarxa sísmica valenciana  
9. La implementació d'accions de millora en matèria de geodèsia, geofísica i sismologia.  
10. La investigació, el desenvolupament i la innovació en totes aquestes matèries, així com qualsevol altra funció que li encomane la direcció de l'Institut Cartogràfic Valencià.  
c) Servei d'Observació del Territori, que serà responsable de l'exercici de les següents funcions:  
1. La direcció tècnica dels treballs del vol fotogramètric anual que cobrisca la totalitat del territori de la Comunitat Valenciana i la posterior ortofoto.  
2. La direcció tècnica de la resta dels treballs de captura d'informació espacial mitjançant sensors terrestres, aerotransportats i satel·litaris, així com la generació de productes derivats d'aquestes dades.  
3. El tractament i l'actualització de la informació capturada mitjançant sensors terrestres, aerotransportats i satel·litaris.  
4. La direcció tècnica dels treballs i dels projectes de teledetecció.  
  
5. L'elaboració de normes tècniques per a la captura de dades mitjançant sensors terrestres, aerotransportats i satel·litaris i per a la generació de productes derivats a partir d'aquestes dades.  
6. La direcció tècnica dels treballs de generació i tractament de models digitals d'elevacions i de núvols de punts.  
7. La implementació d'accions de millora i de qualitat en els treballs de captura de dades mitjançant sensors terrestres, aerotransportats i satel·litaris.  
8. La investigació, desenvolupament i innovació en totes aquestes matèries i qualsevol altra funció que li encomane la direcció de l'Institut Cartogràfic Valencià.  
d) Servei d'Infraestructures Geomàtiques, que serà responsable de l'exercici de les següents funcions:  
1. La direcció tècnica, gestió i coordinació de la Infraestructura de Dades Espacials Valenciana (IDEV) i la coordinació de la resta d'infraestructures de dades espacials i/o del coneixement dins de l'àmbit de les administracions valencianes.  
2. La direcció tècnica, gestió i coordinació dels diferents serveis cartogràfics i geoespacials (visualització, consulta, descàrrega i transformació) i les aplicacions geomàtiques dins del marc del Sistema Cartogràfic Valencià.  
3. La generació de normes cartogràfiques per a la publicació i divulgació de la informació geogràfica de la Generalitat.  
4. La implementació de mesures de millora i de qualitat en els treballs de publicació i difusió digital d'informació geogràfica de la Generalitat.  
5. La investigació, desenvolupament i innovació en totes aquestes matèries i qualsevol altra funció que li encomane la direcció de l'Institut.  
e) Servei de Registre i Gestió de la Informació Geogràfica, que assumirà les funcions de:  
1. La direcció tècnica, gestió i coordinació del Registre de Cartografia Valencià.  
2. La direcció tècnica per a la creació i manteniment de la fototeca cartogràfica i cartoteca digital valencianes  
3. La gestió i manteniment del Catàleg de dades espacials de la Comunitat Valenciana i la seua coordinació amb Dades Obertes de la Generalitat.  
4. La creació, gestió i manteniment del registre de dades, serveis i aplicacions geogràfiques de la Generalitat.  
5. La coordinació, normalització i gestió de l'emmagatzematge i l'intercanvi de la informació geogràfica i bases de dades espacials de la Generalitat  
6. La coordinació, assessorament i col·laboració entre departaments de la Generalitat i altres administracions públiques en matèria d'intercanvi, emmagatzematge, publicació i accés a informació geogràfica.  
  
7. La implementació de mesures de millora i de qualitat en els treballs de registre i emmagatzematge d'informació geogràfica de la Generalitat.  
8. La investigació, desenvolupament i innovació en totes aquestes matèries i qualsevol altra funció que li encomane la direcció de l'institut.»


Còpia Permalink ELI